History oj Kualii. 4 1 9 



A ike aku la o Paepae o Kiialii io keia, nolaila, haalele oia i kona manao niua e 

 kii ia Kanhi. A no keia mea, hoi koke aku la oia a liai aku la i kekahi mau alii o 

 Kekaha, o Kualii keia. Ia ia i hiki aku ai ma Kaunakahakai, aia na 'Hi a pau o 

 Kekaha ma Kalamaula, e hoomakaukau ana no ka hoouka kaua ke hiki mai o Kauhi. 

 Aka, ia Paepae i hiki aku ai ma Kalamaula, ike mai la na 'lii ua hoi aku o Paepae; a 

 no ia mea, nana mai la na 'lii i ka hope o ka Paepae olelo. 



A halawai o Paepae me na 'lii ninau mai la lakou: "Auhea ke alii o Kauhi?" 

 I aku la o Paepae: "Ua hele aku nei au me kuu manao ia Kauhi, aka, halawai koke 

 aku nei wau me ke alii o Oahu me Kualii ma Kaanapali, nolaila hoi mai nei wau e hai 

 aku ia oukou, e kii aku ia Kualii e lawe mai ma ko kakou aoao, o lilo e ae auanei i ko 

 Koolau mau alii." A no ia mea, hoolale hou na 'lii ia Paepae e holo, a hoouna pu aku 

 la ia Kapolei ke kaikamahine a Keopuolono, i mea hoolealea ia Kualii. 



Ma ia wanaao no hiki aku la o Paepae i Kaanapali, aka, ua hala mai o Kualii 

 ia wanaao no i Molokai. iV lohe o Paepae, iia hala mai o Kualii, hoi hou mai la no oia, 

 a iwaena moana, ike aku la oia e kilepalepa ana ka pea o ka waa, maloko o kuaau i 

 Kamalo, a malaila no o Paepae i hiki mai ai. Aole i pau na ukana o na waa o Kualii 

 i ka lawe i uka, e hekau ana no i kai no ke kai a maloo, hiki ana o Paepae a hekau pu 

 na waa me ko Kualii, a pili muku na waa. 



Ia nianawa, hoomaka koke no o Paepae e hai i kana olelo i huli aku ai ia Kualii, 

 me ka i aku : "I kii mai nei wau ia oe e kokua ia makou. Aia na 'lii la o Koolau, ua 

 kipi mai nei ia makou, e ake ana ko Koolau mau alii, e lilo ko makou mau aina mai 

 Kawela a Maamomi ; a nolaila, ua kue aku a kue mai makou e noho nei, a o ke kaua 

 wale no koe; ua hoomaka mua iho nei no nae i ke kaua, a ua hee makou, o ka nui o 

 na 'lii aia iluna o Maunaloa kahi i noho ai." 



A lohe o Kualii i keia olelo o ka ae koke no ia, a holo aku la lakou a kau ma 

 Kaunakahakai, a kukakuka ae la me na 'Hi; a pau ke kuka ana, o ka hele koke iho la 

 no ia, maluna o na waa na kanaka, mauka na 'Hi o Molokai me Kualii, a hiki ma Maa- 

 momi, a malaila kau aku la o Kualii ma me na 'Hi maluna o na waa a hiki i Kalaupapa. 



I ka lohe ana aku o na 'Hi o Koolau ua hiki aku ke kaua ma Kalaupapa, nolaila 

 holo mai la na waa kaua mai Halawa mai, a me Koolau a puni no ka hoouka kaua. 

 Aka, ua hoouka mua aku o Kualii me kona mau pukaua me Maheleana a me Malanai- 

 haehae a me kekahi mau pukaua e ae elua. A make pio iho la na 'Hi e noho ana ma 

 Kalaupapa ia manawaa. A hiki mai la kekahi mau alii e ae o Koolau a mai Kona mai 

 kekahi mau alii me na kanaka i makaukau no ka hoouka kaua i na 'Hi o Kekaha. Aka 

 i ka hoouka kaua ana no, alalia ua oi aku ko Paepae ikaika a me kona koa mamua o na 

 pukaua a Kualii. A lanakila ae la o Kualii ma maluna o na 'Hi o Moiokai a puni, a 

 lilo ae la ka aina ia Paepae a puni o Koolau. 



Aka, aole me ka li:ku i ka laau palau keia lanakila ana, ua lanakila i ka luku 

 ana a Kualii me ka maka o ke koi ana o Haulanuiakea ka inoa, he koi pohaku. A 

 penei ka moolelo o ka luku ana a Kualii me ka maka o ke koi. 



